
REFERAT
Privind participarea Consiliului Local în calitate de susţinător al proiectului„ Actualizarea Catalogului Organizaţiilor Neguvernamentale”, propus de AID- ONG- Agenţia pentru Informarea şi Dezvoltarea Organizaţiilor Neguvernamentale

Referitor la solicitarea nr. SC2004 – 021024/ 30.11.2004 a Asociaţiei pentru Informarea şi Dezvoltarea Organizaţiilor Neguvernamentale privind proiectul „Actualizarea Catalogului Organizaţiilor Neguvernamentale”, ce se va desfăşura în perioada noiembrie - decembrie 2005.
Proiectul îşi propune să realizeze o ediţie actualizată a Catalogului Organizaţiilor Neguvernamentale  care să conţină numele, adresele, profilul activităţilor şi alte informaţii utile cu privire la acestea. Publicarea acestui catalog este o cerinţă obiectivă justificată de existenţa la ora actuală numai în Timişoara a peste 800 de organizaţii neguvernamentale, astfel încât catalogul este un instrument util şi necesar oferind o imagine clară asupra activităţii şi diversităţii acestora.

Având în vedere procesul verbal din data de 04.10.2005 al Comisiei de cultură, învăţământ, turism, sport şi culte,
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 5.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

